El Camí de les Llàgrimes és un nom donat a la deportació forçosa de les nacions amerindis de la zona sud-est dels Estats Units després de la Indian Removal Act de 1830 dins el procés de la Deportació dels indis dels Estats Units. El trasllat va implicar molts membres de les tribus que no es van voler assimilar: cherokees, muscogee, seminola, chickasaws i choctaws (Cinc Tribus Civilitzades), entre altres, dels seus territoris nadius a Territori Indi (Oklahoma) a l'oest del riu Mississipí. Els nadius americans que van triar quedar-se i assimilar-se se'ls va permetre convertir-se en ciutadans en els seus estats i dels Estats Units. La fase "Camí de les Llàgrimes" té el seu origen en la descripció del trasllat per la Nació Choctaw en 1831.